open-index/open-wikipedia-markdown huggingface dataset:
लक्ष्मीनारायण मिश्र

**लक्ष्मीनारायण मिश्र**, (1903-1987) हिन्दी के प्रसिद्ध नाटककार थे। उन्होंने प्रचुर मात्रा में गद्य तथा पद्य दोनों में ही साहित्य सृजन किया है। मौलिक सृजन से लेकर अनुवाद तक उन्होंने सोद्देश्य लेखन किया है। 

डॉ॰ रामकुमार वर्मा, लक्ष्मीनारायण लाल, उदयशंकर भट्ट, तथा उपेन्द्र नाथ अश्क आधुनिक युग के प्रमुख एकांकीकारों में गिने जाते हैं परन्तु पं0 लक्ष्मीनारायण मिश्र का स्वर इन सबसे अलग रहा है। हिन्दी के एकांकीकारों में उनका अपना एक विशेष स्थान है।

## जीवनी
लक्ष्मीनारायण मिश्र का जन्म उत्तर प्रदेश के आजमगढ़ जिले के बस्ती क्षेेत्र में हुआ था। उनके नाटक सन् १९३० और सन् १९५० के बीच बहुत लोकप्रिय हुए थे और विद्यालयों, महाविद्यालयों एवं नवसिखुओं द्वारा प्रायः मंचित किये जाते थे।

## परिचय
मिश्र जी के एकांकी विषयवस्तु की दृष्टि से पौराणिक, ऐतिहासिक, तथा मनोवैज्ञानिक पृष्ठ भूमि लिए हुए हैं। उनके एकांकियों में पात्र कम संख्या में रहते हैं। वे उनका चरित्रांकन इस प्रकार करते हैं कि वे लेखक के मानसपुत्र न लग कर जीते-जागते और अपने निजी जीवन को जीते हुए लगते हैं। मिश्र जी की सम्वादयोजना सार्थक, आकर्षक, सरल, संक्षिप्त, मर्मस्पर्शी तथा नाटकीय गुणों से परिपूर्ण होती है। जिसमें तार्किकता और वाग्विदग्धता तो देखते ही बनती है, उदाहरण के लिए ‘‘बलहीन’’ का सम्वाद देखें-

:देवकुमार- तब तुमने स्त्री से विवाह किया है?

:रजनी- संसार में धोखा बहुत होता है।

:देवकुमार किसने रख दिया तुम्हारा नाम?

:देवकुमारी रखा होता तो भ्रम में न पड़ती।

पं0 लक्ष्मीनारायण मिश्र जी के एकांकी सहज हैं और रंग-मंचीय परम्पराओं की कसौटी पर खरे उतरते हैं। उनकी सफलता इस बात में है कि वे अपने उद्देश्य की पूर्ति उपदेशक बन कर नही अपितु कलाकार के रूप में करते हैं।

डॉ॰ रामचन्द्र महेन्द्र के शब्दों में-
: *मिश्र जी का मूल स्रोत यही अतीत भारतीय नाट्यशास्त्र है। उनका यथातथ्यवाद, मनोवैज्ञानिक पृष्ठभूमि और और यथार्थवाद संस्कृत नादकों से ही मिले हैं। वे अन्तरंग में सदैव भारतीय है। उन्होंने भारतीय जीवन दर्शन के अनुरूप परिस्थितियों तथा कर्म व्यापारों का गठन किया है। प्राचीनता से भारतीय संस्कार लेकर नवीनता की चेतना उनमें प्रकट हुई है। फिर, यदि वे पाश्चात्य मनोवैज्ञानिक या विचारकों के समकक्ष आ जाते हैं, तो हमें उनकी यह मौलिकता माननी चाहिए, अनुकरण नही।*

## कृतियाँ
उन्होंने लगभग 25 नाटकों और 100 एकांकियो का सृजन किया है। अशोक वन, प्रलय के मंच पर, कावेरी में कमल, बलहीन, नारी का रंग, स्वर्ग से विप्लव, भगवान मनु आदि उनके प्रख्यात एकांकी संग्रह हैं। उन पर पाश्चात्य नाटककार इन्सन, शा, मैटरलिंक आदि का खासा प्रभाव था। लेकिन फिर भी उनके एकांकियों में भारत की आत्मा बसती थी। 

### नाटक
* अशोक (१९२६)
* संन्यासी (१९३०)
* राक्षस का मन्दिर (१९३१)
* मुक्तिका रहस्य (१९३२)
* राजयोग और सिन्दूर की होली (१९३३)
* आधी रात (१९३६)
* गरुड़ध्वज (१९४५)
* नारद की वीणा (१९४६)
* वत्सराज और दशाश्वमेध (१९५०)
* वितस्ता की लहरें (१९५३)
* चक्रव्युह (१९५५)
* समाज के स्तम्भ
* गुड़िया का घर

### अन्य रचनाएँ
* अन्तर्जगत् (कविता संग्रह,१९२४)
* अशोक वन (एकांकी संग्रह,१९५०)

## सन्दर्भ

## बाहरी कड़ियाँ
*साहित्य : पंडित लक्ष्मीनारायण मिश्र की भारतीयता
*bharatdiscovery.org में पंडित लक्ष्मीनारायण

श्रेणी:हिन्दी नाटककार
श्रेणी:हिन्दी साहित्यकार
श्रेणी:1903 में जन्मे लोग
श्रेणी:१९८७ में निधन
श्रेणी:उत्तर प्रदेश के लोग
बौद्ध संगीति

महात्मा बुद्ध के परिनिर्वाण के अल्प समय के पश्चात से ही उनके उपदेशों को संगृहीत करने, उनका पाठ (वाचन) करने आदि के उद्देश्य से संगीति (सम्मेलन) की प्रथा चल पड़ी। इन्हें धम्म संगीति (धर्म संगीति) कहा जाता है। संगीति का अर्थ है 'साथ-साथ गाना'।

इन संगीतियों की संख्या एवं सूची, अलग-अलग सम्प्रदायों (और कभी-कभी एक ही सम्प्रदाय के भीतर ही) द्वारा अलग-अलग बतायी जाती है। एक मान्यता के अनुसार बौद्ध संगीति निम्नलिखित हैं-

## परिचय
बौद्ध परंपरा के अनुसार परिनिर्वाण के अनंतर ही राजगृह में प्रथम संगीति हुई थी और इस अवसर पर विनय और धर्म का संग्रह किया गया था। इस संगीति की ऐतिहासिकता पर इतिहासकारों में प्रचुर विवाद रहा है किंतु इस विषय की खोज की वर्तमान अवस्था को इस संगीति की ऐतिहासिकता अनुकूल कहना होगा, तथापि यह संदिग्ध रहता है कि इस अवसर पर कौन कौन से संदर्भ संगृहीत हुए।

दूसरी संगीति परिनिर्वाण सौ वर्ष पश्चात् वैशाली में हुई। महावंस के अनुसार उस समय मगध का राजा कालाशोक था। इस समय सद्धर्म अवंती से वैशाली और मथुरा से कौशांबी तक फैला हुआ था। संगीति वैशाली के भिक्षुओं के द्वारा प्रचारित १० वस्तुओं के निर्णय के लिए हुई थी। ये १० वस्तुएँ इस प्रकार थीं :
: *शृंगि-लवण-कल्प, द्वि अंगुल-कल्प, ग्रामांतरकल्प, आवास-कल्प, अनुमत-कल्प, आचीर्ण-कलप, अमंथित-कल्प, जलोगीपान-कल्प, अदशक-कल्प, जातरूप-रजत-कल्प। *

इन कल्पों को वज्जिपुत्तक भिक्षु विहित मानते थे और उन्होंने आयुष्मान् यश के विरोध का तिरस्कार किया। इसपर यश के प्रयत्न से वैशाली में ७०० पूर्वी और पश्चिमी भिक्षुओं की संगीति हुई जिसमें दसों वस्तुओं को विनयविरुद्ध ठहराया गया। दीपवंस के अनुसार वज्जिपुत्तकों ने इस निर्णय को स्वीकार न कर स्थविर अर्हंतों के बिना एक अन्य 'महासंगीति' की, यद्यपि यह स्मरणीय है कि इस प्रकार का विवरण किसी विनय में उपलब्ध नहीं होता। कदाचित् दूसरी संगीति के अनंतर किसी समय महासांघिकों का विकास एवं संघभेद का प्रादुर्भाव मानना चाहिए।

दूसरी संगीति से अशोक तक के अंतराल में १८ विभिन्न बौद्ध संप्रदायों का आविर्भाव बताया गया है। इन संप्रदायों के आविर्भाव का क्रम सांप्रदायिक परंपराओं में भिन्न भिन्न रूप से दिया गया है। उदाहरण के लिए दीपवंस के अनुसार पहले महासांधिक पृथक् हुए। उनसे कालांतर में एकब्बोहारिक और गोकुलिक, गोकुलिकों से पंजत्तिवादी, बाहुलिक और चेतियवादी। दूसरी ओर थेरवादियों से महिंसासक और वज्जिपुत्तक निकले। वज्जिपुत्तकों से धम्मुत्तरिय, भद्दयातिक, छन्नगरिक, एवं संमितीय, तथा महिंसासकों से धम्मगुत्तिक, एवं सब्बत्थिवादी, सब्बत्थिवादियों से कस्सपिक, उनसे संकंतिक और संकंतिकों से सुत्तवादी। यह विवरण थेरवादियों की दृष्टि से है।

## सन्दर्भ

## बाहरी कड़ियाँ
* Buddhist Councils - Venerable Dr. Rewata Dhamma

श्रेणी:बौद्ध धर्म
श्रेणी:इतिहास
सांता फे (गैलापागोस)

250px|thumb|सांता फे के कैक्टस**सांता फे** द्वीप जिसे बैरिंगटन द्वीप भी कहा जाता है, 24 वर्ग किलोमीटर क्षेत्र का एक छोटा सा द्वीप है जो, सांताक्रूज़ द्वीप के दक्षिण पूर्व में और गैलापागोस द्वीपसमूह के केंद्र में स्थित है। इसका नाम स्पेन के एक शहर के नाम पर रखा गया है। भौगौलिक रूप से यह द्वीप समूह के सबसे पुराने द्वीपों मे से एक है, यहाँ 40 लाख वर्ष पुरानी ज्वालामुखी चट्टानें भी पाई गयी हैं। द्वीप की वनस्पति की विशेषता विशाल ओपंशिया कैक्टस की सबसे बड़ी प्रजाति का एक घना जंगल है।
सांता फे द्वीप दो स्थानीय प्रजातियों: *बैरिंगटन स्थलीय गोह* (Conolophus pallidus) और *सांता फे चावल चूहा* (Aegialomys galapagoensis bauri) का घर है। द्वीप पर जलसिंह बड़ी संख्या में मिलते हैं।

## सन्दर्भ

## बाहरी कड़ियाँ
* Santa Fe Information Galapagosonline.com*
पिंज़ोन (गैलापागोस)

**पिंज़ोन द्वीप**, गैलापागोस द्वीप समूह, ईक्वाडोर का एक द्वीप है। पिंटा और नीना नामक दो कैरवालों (तीव्रगामी जहाज़) के कप्तान पिंज़ोन बंधुओं नाम पर इस द्वीप का नामकरण पिंज़ोन द्वीप किया गया है। पिंज़ोन द्वीप, को कभी कभी **डंकन द्वीप** (एडम डंकन, पहले विस्काउंट डंकन के नाम पर) भी पुकारा जाता है। द्वीप का कुल क्षेत्रफल 18 वर्ग किलोमीटर (7 वर्ग मील) है और अधिकतम ऊंचाई 458 मीटर (1,503 फुट) है। पिंज़ोन विशाल कछुओं, जलसिंह और अन्य कई स्थानीय प्रजातियों का घर है। यहाँ कोई आगंतुक स्थल नहीं है और द्वीप की यात्रा के लिए अनुमति की आवश्यकता पड़ती है।

पिंज़ोन द्वीप गैलापागोस द्वीपसमूह के भौगोलिक केंद्र का निर्माण करता है, लेकिन आश्चर्यजनक रूप से गैलापागोस द्वीपसमूह की दो मुख्य वृक्ष प्रजातियों में से कोई भी इस द्वीप पर नहीं पाई जाती हैं। द्वीप के आर्द्र क्षेत्र में डेज़ी पेड़ की एक अनूठी प्रजाति पाई जाती है।

## सन्दर्भ
सहचिकित्सा

रोग के निदान और इलाज में **अर्द्ध-चिकित्सा विज्ञान** या **सहचिकित्सा** (Paramedicine) की महत्वपूर्ण भूमिका होती है। रोग निदान से संबंधित औजार जैसे कि सूक्ष्मदर्शी यंत्र, एक्स-रे, अल्ट्रासाउण्ड, इंडोस्कोप, सीटी स्कैन, एमआर, गामा कैमरा तथा अन्य इन्वेसिव या नॉन-इन्वेसिव पद्धतियाँ और तकनीकी प्रकार की थेरेपियां जैसे कि पिफजियोथेरेपी, रेडियोथेरेपी, श्वासक्रिया थेरेपी, स्पीच थेरेपी आदि अर्ध-चिकित्सा प्रणाली का हिस्सा हैं। आयुर्विज्ञान और संश्लिष्ट चिकित्सा उपकरणों के विकास के साथ-साथ प्रशिक्षित और सुयोग्य अर्ध-चिकित्सकीय मानवशक्ति की मांग भी बढ़ रही है।

## बाहरी कड़ियाँ
* मध्य प्रदेश सहचिकित्सकीय परिषद, भोपाल
* अर्द्ध-चिकित्सा व इससे जुड़े अन्य क्षेत्रों में कॅरिअर (रोजगार समाचार)
* National Highway Traffic Safety Administration EMS Office
* National Association of Emergency Medical Technicians
* National Registry of Emergency Medical Technicians

श्रेणी:चिकित्सा
अक्षय पात्र फाउण्डेशन

**अक्षय पात्र फाउण्डेशन**, भारत की एक अशासकीय संस्था है जो भारत के 12 राज्यों में 14702 स्कूलों में लगभग 17 लाख स्कूली छात्रों को निःशुल्क भोजन उपलब्ध कराती है। इस संस्था का नाम दिसम्बर, २००९ में लिम्का बुक ऑफ रिकॉर्ड्स में अंकित किया गया है तथा सामाजिक क्षेत्र में उल्लेखनीय योगदान के लिए उसे सीएनबीसी ने सम्मानित किया है। इसकी स्थापना सन २००० में हुई थी। इसका संचालन इस्कॉन की बंगलुरु शाखा द्वारा किया जाता है।

## संस्थापना एवं उद्देश्य
वर्ष 2000 में इस संस्था का गठन कर्नाटक के ग्रामीण क्षेत्रों के गरीब बच्चों की मदद करने के लिए किया गया था। धीरे-धीरे राज्य सरकार तथा कॉरपोरेट जगत की मदद मिलने से इस संस्था ने 7 राज्यों में अपनी विशिष्ट पहचान बना ली। इस संस्था का उद्देश्य यही है कि देश में कोई भी गरीब बच्चा भूख की वजह से अपनी पढाई नहीं छोड़े। इसी लक्ष्य को ध्यान में रखकर उन्होंने दूरदराज के ग्रामीण क्षेत्रों को ही प्राथमिकता दी है। फिलहाल यह संस्था कर्नाटक, उत्तरप्रदेश, राजस्थान, उडीसा, गुजरात, आंध्रप्रदेश, छत्तीसगढ में ग्रामीण क्षेत्रों के स्कूलों को भोजन उपलब्ध करा रही है।

गुजरात में 1 लाख 50 हजार, राजस्थान में 1 लाख 30 हजार, बेंगलूरू में 2 लाख 30 हजार, हुबली में 1 लाख 81 हजार विद्यार्थी व बेंगलूरू 3 हजार गर्भवती महिलाएं भी इस कार्यक्रम से लाभांवित हो रहे हैं। प्रति विद्यार्थी भोजन की लागत 5 रूपए में से 3 रूपए सरकार वहन कर रही है और शेष राशि बेंगलूरू स्थित इस्कॉन मंदिर में प्राप्त दान के अलावा उद्यमियों व स्वयंसेवी संस्थाओं के सहयोग से वर्ष में औसतन 235 दिन यह कार्यक्रम संचालित हो रहा है।

## बाहरी कड़ियाँ
* Official Website
* https://web.archive.org/web/20190419072321/https://www.iskconbangalore.org/akshayapatra
* https://web.archive.org/web/20091215104446/http://paniit2009.org/program/speakers/madhu-pandit-das
* https://web.archive.org/web/20100305155702/http://www.bbc.co.uk/worldservice/programmes/outlook/news/story/2007/07/070718_das_india.shtml
* https://web.archive.org/web/20100107070317/http://jivahimsa.com/2009/04/24/visit-to-akshaya-patra/
*अक्षय पात्र फाउंडेशन ने कराया 4 अरब लोगों को भोजन, संयुक्त राष्ट्र में गूंजी इस्कॉन की तारीफ

श्रेणी:अशासकीय संस्था
श्रेणी:गांधी शांति पुरस्कार प्राप्तकर्ता
खर्राटे

जब सोते हुए व्यक्ति के नाक से अपेक्षाकृत तेज आवाज निकलती है तो इसे खर्राटे लेना (snoring) कहते हैं। इसे 'ऑब्सट्रक्टिव स्लीप एपनिया' कहा जाता है; अर्थात इससे आपकी साँस में यांत्रिक अवरोध उत्पन्न होता है, लेमना माइनर 30, ब्रोंकोरिड और नक्स वोमिका खर्राटे की कारगर और सुरक्षित दवाएं हैं, यह हर जगह उपलब्ध हैं। आप तकिया लगाकर भी खर्राटों से कुछ हद तक निजात पा सकते हैं।

इसके विपरीत 'सेंट्रल स्लीप एपनिया' होता है, इसके दौरे बिना खर्राटे और बिना हांफने के होते हैं। इसमें व्यक्ति का श्वास मार्ग अवरुद्ध नहीं होता बल्कि यह न्यूरोलॉजिकल रोग है इसीलिए दौरे के समय आपको सांस की आवश्यकता भी महसूस नहीं होती। इसका मुख्य कारण है कि नींद के दौरान में आपके मस्तिष्क में कार्बन डाइऑक्साइड का रिसेप्टर सांस लेने वाली मांसपेशियों को कार्य करने का संकेत उस तरह से नहीं भेजता जैसा उसे करना चाहिए। सुबह सिरदर्द, अत्यधिक नींद आना, थकान, मूड स्विंग और मतली इसके प्रमुख लक्षण हैं। एक शोध के मुताबिक इसके कारण 74℅ लोगों ने आसपास की पर्यावरणीय आवाज़ों के कारण नींद में व्यवधान और गम्भीर रूप से चौंकने की शिकायत की, कुछ मरीजों ने तो बातचीत की सामान्य आवाज़ से भी चौंकने की बात कही। कभी कभी नींद में झटके भी आ सकते हैं यह दौरे को रोकने के लिए मस्तिष्क की प्रतिक्रिया होती है। सेंट्रल स्लीप एपनिया की मुख्य वजह तंत्रिका तंत्र है। यह ओपियोइड और अन्य शामक दवाओं के प्रभाव से और चिंता व तनाव से उत्पन्न हो सकता है इसे पार्किंसन की श्रेणी में रखा गया है। विडम्बना यह है कि इसका उपचार अभी खोजा नहीं गया, आप इसे प्रबंधित करके जीवनयापन कर सकते हैं। परिजन आपके आसपास के शोर को कम कर सकते हैं ताकि नींद में व्यवधान न हो और कमजोरी से बचने के लिए आप अपने दैनिक कार्यों को सीमित करें। तनावमुक्त रहना एवं शामक दवाओं का सेवन बन्द करना इससे राहत दिला सकता है।

## कारण
इसके कारणो में नाक से लेकर श्वांश नली तक कोई भी कारण हो सकता है। छोटी गरदन, मोटापा इसके अन्य कारणो में सम्मिलित है। 

## उपचार
कुछ लोगों की तो श्वांश नींद में पूरी तरह से अवरुध हो जाती है। यह एक गंभीर अवस्था है और लंबे समय में यह आपके हृदय और मस्तिस्क पर बुरा प्रभाव डालती है। इस अवस्था में नींद पूरी नहीं होती और व्यक्ति को दिन में भी थकान लगती रहती है इसके कारणों की जाँच करने के लिए स्लीप लैब जाना पड़ता है जोकि सभी बड़े शहरों में उपलब्ध हैं . इसमे आपको एक यंत्र से जोड़ दिया जाता है जो नींद में आपकी गतिविधियों को संकलित करता है। इसका विश्लेषण करके आपको उचित उपचार बताया जाता है जोकि वजन कम करने, नींद के दौरान एक मशीन का उपयोग करने से, ब्रेन का ऑपरेशन तक हो सकता है। 

## बाहरी कड़ियाँ
* 8.12.09कई बीमारियों को न्यौता दे सकते है आपके खर्राटे 
* खर्राटे कुछ सावधानियां
* क्या खर्राटे स्वास्थ्य के लिए फायदेमंद हैं? (वेबदुनिया)
* American Academy of Sleep Medicine information on snoring
* American Sleep Apnea Association
* Snoring treatment slashes heart-attack rates
* Snoring from EntNet.org
* Snoring: Self-assessment from Centre for Snoring and Sleep Disorders
* "An escape from snoring hell", Irish Independent, August 9, 2007
* Snoring from MedlinePlus
* WebMD snoring overview
https://sehatmandtips.in/2022/12/kharrate-ku-aate-hai.html 

श्रेणी:रोग
गुरु पुष्य

## गुरु पुष्य योग/ गुरुपुष्यामृत योग

एक आम आदमी भी इस शुभ महूर्त का चयन कर सबसे उपयुक्त लाभ प्राप्त कर सकता है। और अशुभता से बच सकता है।

अपने जीवन में दिन-प्रतिदिन सफलता की प्राप्ति के लिए इस अद्भुत महूर्त वाले दिन किसी भी नये कार्य को जेसे नौकरी, व्यापार, या परिवार से जुड़े कार्य, बंद हो चुके कार्य शुरू करने के लिये एवं जीवन के कोई भी अन्य महत्वपूर्ण क्षेत्र में कार्य करने से 99.9% निश्चित सफलता कि संभावना होति है।

गुरुपुष्यामृत योग बहोत कम बनता है जब गुरुवार के दिन पुष्य नक्षत्र होता है, तब बनता है गुरु पुष्य योग।

गुरुवार के दिन शुभ कार्यो एवं आध्यात्म से संबंधित कार्य करना बहोत ही शुभ एवं मंगलमय होता है।

पुष्य नक्षत्र भी सभी प्रकार के शुभ कार्यो एवं आध्यात्म से जुडे कार्यो के लिये अति शुभ माना गया है।

जब गुरुवार के दिन पुष्य नक्षत्र होता तब बन जाता है अद्भुत एवं अत्यंत शुभ फल प्रद अमृत योग।

एक साधक के लिए बेहद फायदेमंद होता हैं “गुरुपुष्यामृत योग“।

इस दिन विद्वान एवं गुढ रहस्यो के जानकार मां महालक्ष्मी कि साधना करने कि सलाह देते है।

इस खास दिन साधना करने पर बहोत अच्छे एवं शीघ्र परीणाम प्राप्त होते है। मां महालक्ष्मी का आह्वान कर उनकी कृपा द्रष्टि से समृद्धि और शांति प्राप्त कि जासकती है।

गुरुपुष्यामृत योग के लिये यह यह भी कहा जाता है कि यदि कोइ व्यक्ति अपने किसी कार्य उद्देश्य मे सिद्धि चाहता है। उसे इस दिन अपने इष्ट भगवान से इच्छापूर्ति हेतु प्राथना (पूजा-अर्चना) अवश्य करनी चाहिये एसा करने से मनचाहि सिद्धि निश्चित रूप से फलप्रद होती है।

गुरुपुष्यामृत योग पूजा-अर्चना/मंत्र सिद्धि/तंत्र सिद्धि/यंत्र सिद्धि/साधना/संकल्य जेसे के कार्य इस दिन करने से उत्तम सफलता मिलती है।

व्यक्ति की सफलता मे वृद्धि होत है। दुर्भाग्यशाली व्यक्ति पर किये गये तांत्रिक प्रभाव को दुर कर उसे दुर्भाग्य से मुक्त किया जासकता है।

श्रेणी:ज्योतिष
श्रेणी:ज्योतिष के तकनीकी आयाम
चिट्ठाकार (बहुविकल्पी)

चिट्ठाकार के कई अर्थ हो सकते हैं -

* एक अर्थ तो शाब्दिक है - चिट्ठाकार - चिट्ठा लिखने वाला
* चिट्ठाकार डाक सूची - हिन्दी चिट्ठाकारों का गूगल समूह
* चिट्ठाकार फ्लिकर समुदाय
नोवा बेब्स्टर

**नोआ वेब्स्टर** (Noah Webster (16 अक्टूबर 1758 &ndash; 28 मई 1843) अमेरिका के अंग्रेज़ी भाषा के प्रसिद्ध कोशकार, पाठयपुस्तक लेखक, वर्तनी-सुधारक एवं सम्पादक थे। उन्हें 'अमेरिकी छात्रवृत्ति एवं शिक्षा का जनक' (Father of American Scholarship and Education) कहा जाता है। अमेरिका की पाँच पीढ़ियों के बच्चों ने उनकी "नीले पृष्ठ वाली वर्तनी पुस्तकों" को पढ़ा है। अमेरिका में वेब्स्टर का नाम शब्दकोश का पर्याय बन चुका है। 

## बाहरी कड़ियाँ
* The Noah Webster House & West Hartford Historical Society
* Noah Webster Collection, Special Collections, Jones Library, Amherst MA
* Noah Webster on the Merriam-Webster website
* Connecticut Heritage website
* [Biographical entry in the [1911 Encyclopedia Britannica]]
* Searchable Webster's 1828 dictionary and Searchable Webster's 1913 dictionary - both in the public domain.
* Searchable Webster's 1828 dictionary
* Searchable Webster's 1828 wildcard dictionary
* Webster Bible text
* Preface to the Webster Bible
* Downloadable PDF of the Webster Bible
* A proposal for spelling reform from his younger and more radical days
* Online Webster Bible Searchable by verse and keywords
* The American Spelling Book
* Commentary of a Speech by Noah Webster on July 4, 1802
* Webster's 1913 - 1913 Webster's Revised Unabridged Dictionary EPWING electronic dictionary
श्रेणी:अंग्रेज़ी
श्रेणी:कोशकार
बाल्ट्रा (गैलापागोस)

**बाल्ट्रा** द्वीप को दक्षिणी सेयमोर के नाम से भी जाना जाता है। बाल्ट्रा गैलापागोस द्वीपसमूह के केन्द्र के निकट स्थित एक छोटा सा सपाट द्वीप है। इसकी रचना भू उत्थान के द्वारा हुई है। यह द्वीप बहुत ही शुष्क है और वनस्पतियों की झाड़ियाँ, काँटेदार नाशपाती कैक्टस और पैलो सेंटो पेड़  शामिल है। 
1940 के दशक मे वैज्ञानिकों ने एक प्रयोग तौर पर 70 बाल्ट्रा स्थलीय गोहों को पड़ोसी उत्तर सेयमोर द्वीप पर ले जाने का फैसला किया था। इस कदम के अप्रत्याशित परिणाम निकले और द्वितीय विश्व के दौरान बाल्ट्रा पर हुये सेना के कब्जे के बाद द्वीप के मूल गोह विलुप्त हो गये। 1980 के दशक के दौरान चलाई गयी एक प्रजनन और पुनर्निवेशन परियोजना के अंतर्गत उत्तर सेयमोर से गोहों को चार्ल्स डार्विन अनुसंधान केन्द्र लाया गया और 1990 के दशक में स्थलीय गोहों को पुनः बाल्ट्रा में छोड़ा गया। 1997 में वैज्ञानिकों की गणना के अनुसार द्वीप पर स्थलीय गोहों की कुल संख्या 97 थी, जिनमें से 13 इसी द्वीप पर पैदा हुई थीं। 

## हवाई अड्डा

Image:US Army Airfield on Baltra.jpg|द्वितीय विश्व युद्ध के दौरान बना एयरबेस
Image:BALTRA-2b.jpg|हवाई दृश्य

सन 986 तक पूरे गैलापागोस द्वीपसमूह में सिर्फ बाल्ट्रा हवाई अड्डा ही सेवारत था, अब एक दूसरा हवाई अड्डा सैन क्रिस्टोबाल द्वीप पर भी शुरु हो गया है, हालाँकि, गैलापागोस जाने वाले निजी विमानों को अनिवार्य रूप से बाल्ट्रा हवाई अड्डे को प्रयोग करना पड़ता है क्योंकि यहाँ पर रात में भी उड़ान भरने की सुविधा उपलब्ध है। बाल्ट्रा आने के बाद सभी आगंतुकों को तुरंत बस के द्वारा द्वीप की दो गोदियों मे से किसी एक को भेजा जाता है। पहली गोदी एक छोटी सी खाड़ी में स्थित है जहाँ नावें यात्रियों का इंतजार करती हैं। दूसरी गोदी एक नौका गोदी है जो बाल्ट्रा द्वीप को सांताक्रूज़ द्वीप से जोड़ती है। 2007 और 2008 में बाल्ट्रा हवाई अड्डे का अतिरिक्त रेस्तराओं और दुकानों को शामिल करने और एक बेहतर आगंतुक क्षेत्र विकसित करने के उद्देश्य से पुनर्निर्माण किया गया है।

## सन्दर्भ

श्रेणी:गैलापागोस द्वीप
श्रेणी:इक्वाडोर के द्वीप
बार्टोलोम (गैलापागोस)

गैलापागोस द्वीपसमूह का एक भाग **बार्टोलोम** (बार्थोलोम्यू) द्वीप सैंटियागो द्वीप के पूर्वी तट से थोड़ी दूर स्थित एक ज्वालामुखी द्वीप है। यह गैलापागोस के नवीन द्वीपों में से एक है। इस द्वीप और सैंटियागो द्वीप की सुलिवान खाड़ी का नाम प्रकृतिवादी और चार्ल्स डार्विन के मित्र, सर बार्थोलोम्यू जेम्स सुलिवान, जो एचएमएस बीगल पर एक लेफ्टिनेंट थे के नाम पर रखा गया है।

श्रेणी:गैलापागोस द्वीप
एस्पानॉला (गैलापागोस)

thumb|right|300px|गार्डनर खाड़ी**एस्पानॉला द्वीप** का यह नाम स्पेन के सम्मान में रखा गया था। इसको विस्काउंट सैमुएल हुड के नाम पर** हुड** नाम से भी जाना जाता है। इसका क्षेत्रफल 60 वर्ग किलोमीटर (23 वर्ग मील) और अधिकतम ऊंचाई 206 मीटर (676 फुट) है।

एस्पानॉला गैलापागोस द्वीपसमूह का सबसे पुराना द्वीप है जो लगभग 35 लाख वर्ष पुराना है और समूह के सबसे दक्षिण में स्थित है। इस द्वीप के दूरस्थ स्थानों में स्थानीय वनस्पति प्रचुर संख्या में पाई जाती है। अन्य द्वीपों से अलग होने के कारण एस्पानॉला पर वन्यजीव द्वीप के पर्यावरण और प्राकृतिक संसाधनों के अनुसार अनुकूलित हो गये हैं। एस्पानॉला के समुद्री गोह ही द्वीपसमूह के ऐसे गोह हैं जो प्रजननकाल के दौरान अपने शरीर का रंग परिवर्तित कर सकते हैं।

एस्पानॉला पर दो आगंतुक क्षेत्र हैं। गार्डनर खाड़ी और पुंटा सुआरेज़। जहाँ गार्डनर खाड़ी एक बेहतरीन समुद्रतट है जहाँ पर्यटक तैराकी कर सकते हैं वहीं पुंटा सुआरेज़ में विभिन्न वन्य जीव जैसे लहरदार एल्बाट्रॉस, समुद्री गोह, एस्पानॉला लावा छिपकली, हुड मॉकिंगबर्ड, अबाबील-पुच्छ गल, नीले और लाल पैरों वाले बूबी पक्षी, नाज़्का बूबी पक्षी, गैलापागोस बाज़ आदि देखे जा सकते हैं।

## सन्दर्भ

श्रेणी:गैलापागोस द्वीप
श्रेणी:दक्षिण अमेरिका का भूगोल
डार्विन (गैलापागोस)

thumb|डार्विन की मेहराबगैलापागोस द्वीपसमूह के द्वीप डार्विन (कुलपैपर) द्वीप का नाम चार्ल्स डार्विन के नाम पर रखा गया है। द्वीप का क्षेत्रफल 1.1 वर्ग किलोमीटर (0.4 वर्ग मील) का अधिकतम ऊंचाई 168 मीटर (551 फुट) है। द्वीप पर कोई शुष्क स्थान मौजूद नहीं है पर समुद्री जीवों की यहाँ भरमार है। यहाँ फर सील, फ्रिगेट, समुद्री गोह, अबाबील-पुच्छ गल, जलसिंह, व्हेल, समुद्री कछुए, लाल टांगों वाले और नाज़्का बूबी पक्षी को देखा जा सकता है।

## इन्हें भी देखें
*डार्विन का मेहराब
## सन्दर्भ

श्रेणी:चार्ल्स डार्विन
श्रेणी:गैलापागोस द्वीप
श्रेणी:पर्यटन आकर्षण
भारतीय दूरसंचार विनियामक प्राधिकरण

**भारतीय दूरसंचार विनियामक प्राधिकरण** (अंग्रेज़ी: *टेलीकॉम रेगुलेटरी अथॉरिटी ऑफ इंडिया*, लघुरूप:ट्राई) भारत में दूरसंचार पर नियंत्रण हेतु एक स्वायत्त नियामक प्राधिकरण है। इसका गठन १९९७ में भारत सरकार द्वारा किया गया था। इसकी स्थापना भारतीय दूरसंचार विनियामक प्राधिकरण अधिनियम १९९७, एवं बाद में इसी अधिनियम के २००० संशोधन के द्वारा यथासंशोधित कर की गई थी, जिसका मिशन भारत में दूरसंचार संबंधित व्यापार को नियमित करना था। भारत का दूर संचार नेटवर्क एशिया की उभरती अर्थ व्‍यवस्‍थाओं में दूसरा सबसे और विश्‍व का तीसरा सबसे बड़ा नेटवर्क है। प्राधिकरण का लक्ष्य भारत में दूरसंचार के विकास के लिए ऐसी रीति तथा ऐसी गति से परिस्थितियां सृजित करना तथा उन्हें संपोषित करना है, जो भारत को उभरते हुए वैश्विक समाज में एक अग्रणी भूमिका निभाने में समर्थ बना सके। प्राधिकरण का उद्देश्य है एक ऐसा उचित और पारदर्शी परिवेश उपलब्ध कराना, जो समान अवसरों के लिए प्रोत्साहित करें। इसका मुख्यालय नई दिल्ली में स्थित है।

## प्रकार्य
ट्राई को अपने कुछ प्रमुख सिफारिशी, विनियामक एवं प्रशुल्क निर्धारण प्रकार्यों के तहत मामलों में सिफारिश करनी होती है। ये मामले इस प्रकार से हैं – 
* नए सेवा प्रदाता की आवश्यकता और उनकी सेवा शुरूआत का समय निर्धारण,
* सेवा प्रदाता को दिए जाने वाले लाइसेंस की शर्त का निर्धारण,
* लाइसेंस संबंधी शर्त के अनुपालन को सुनिश्चित करना,
* स्पैक्ट्रम का कुशल प्रबंधन,
* सेवा प्रदाताओं द्वारा प्रदान की जाने वाली सेवा की गुणवत्ता के मानकों का निर्धारण तथा दूरसंचार सेवा के ग्राहकों के हित की रक्षा करने हेतु सेवा प्रदाताओं द्वारा प्रदान की जाने वाली ऐसी सेवा का आवधिक सर्वेक्षण करना और सेवा की गुणवत्ता को सुनिश्चित करना,
* सार्वभौमिक सेवा दायित्वों का प्रभावी अनुपालन सुनिश्चित करना,
* इस अधिनियम के तहत भारत में और भारत से बाहर उपलब्ध दूरसंचार सेवाओं की दरों को अधिसूचित करना, इत्यादि।

## संरचना
दूरसंचार विनियामक प्राधिकरण अधिनियम के अनुसार प्राधिकरण में एक अध्यक्ष, दो पूर्णकालिक सदस्य और दो अंशकालिक सदस्य से अधिक नहीं होने चाहिये। अपने उद्देश्यों की पूर्ति के लिए प्राधिकरण समय-समय पर नए नियम और आदेश जारी करता रहता है। इसके साथ ही भारतीय दूरसंचार बाजार को बेहतर बनाने के लिए प्रतिस्पर्धात्मक वातावरण भी प्रदान करता है। ट्राइ के कॉमन चार्टर ऑफ टेलीकॉम सर्विस, २००५ के अनुसार सेवा प्रदाता को अपने उपभोक्ता की गोपनीयता का पूरा ध्यान रखना होता है। इसे लाइसेंस प्रदाता और लाइसेंस धारक के बीच, दो या दो से अधिक सेवा प्रदाताओं के बीच और एक सेवा प्रदाता तथा उपभोक्‍ताओं के समूह के बीच किसी विवाद को निपटाने के लिए अधिकार और ट्राई के किसी निर्देश, निर्णय या आदेश के विरुद्ध अपील की सुनवाई और उसके निपटान का अधिकार दिया गया है।
 
यदि उपभोक्ता को अपनी समस्या का समाधान सेवा प्रदाता कॉल सेंटर द्वारा नहीं मिलता तो वह अपनी शिकायत नोडल अधिकारी के यहां दर्ज करा सकता है। वहां से भी समस्या का उचित हल न मिल पाने पर उपभोक्ता अपीलेट अथॉरिटी में अपनी शिकायत कर सकता है। सेवा प्रदाता का दायित्व होता है कि वह अपने द्वारा प्रदान की जाने वाली सेवाओं के सक्रिय होने के एक सप्ताह के भीतर उपभोक्ता को टैरिफ योजना के बारे में जानकारी दे दे। बिना इसकी स्वीकृति के उसे मूल्य वर्धित सेवाओं यानि वैल्यू एडेड सर्विस प्रदान नहीं की जा सकती हैं।

## इन्हें भी देखें
* भारत में दूरसंचार

## सन्दर्भ

## बाहरी कड़ियाँ
* ट्राई का आधिकारिक जालस्थल
* दूरसंचार विनियम सूची

श्रेणी:भारत में दूरसंचार
श्रेणी:संचार प्राधिकरण
श्रेणी:हिन्दी विकि डीवीडी परियोजना
श्रेणी:भारत की नियामक संस्थाएं
बूंद

thumb|200px|नल से गिरती जल की बूँदें
**बूँद** किसी द्रव्य की थोड़ी सी मात्रा को कहते हैं, जो मुक्त सतहों से रक्षित रहती है।


Image:2006-02-13 Drop-impact.jpg|Impact of a drop of water.
Image:2006-01-28 drop-impact backjet.jpg|Backjet from drop impact.
Image:Water splashes 001.jpg|A drop of water hitting a metal surface/ crown formation due to splashing of droplet.
Image:Post-splash with droplets.jpg|A drop of water hitting a wet metal surface and ejecting more droplets, which become water globules and skim across the surface of the water.
Image:Water drop on a leaf.jpg|A drop of water on a leaf / Hydrophobic effect/ Partial Wetting.
Image:Water droplet backjet.JPG|A triple backjet after impact.
Image:Raindrop on a fern frond.jpg|Photo of a raindrop on a fern frond.
Image:2006-01-21 Detaching drop.jpg|Detaching drop.
Image:Showerheadandwaterdroplets.jpg|Water droplets forming out of a shower head. 
Image:Asteraceae03.JPG|A drop of water on a Asteraceae


## सन्दर्भ


## बाहरी कड़ियाँ

* Liquid Sculpture - pictures of drops
* Liquid Art - Galleries of fine art droplet photography
* Tvw Gallery of Drops - pictures of drops
* (Greatly varying) calculation of water waste from dripping tap: https://web.archive.org/web/20070929164311/http://www.ourecohouse.info/forum/viewtopic.php?t=56, https://web.archive.org/web/20090813164245/http://ga.water.usgs.gov/edu/sc4.html

श्रेणी:Liquids
ग्रिड अभिकलन

जब विभिन्न प्रशासनिक अधिकार-क्षेत्रों में स्थित कम्प्यूटर-संसाधनों का प्रयोग किसी एक ही कार्य को करने के लिये किया जाता है तो उसे **ग्रिड अभिकलन** (Grid computing) कहा जाता है। प्राय: इसका उपयोग बहुत बड़े वैज्ञानिक, तकनीकी या वाणिज्यिक कार्यों के निष्पादन के लिये किया जाता है। इस तरह के कार्य के लिए अधिकार क्षेत्र में स्थित्त कंप्यूटर संसाधनो को समय व दिन के अनुसार किराये का भुगतान किया जाता है।
ग्रिड कंप्यूटिंग नेटवर्क वाले कंप्यूटरों का एक समूह है जो बड़े कार्यों को करने के लिए वर्चुअल सुपर कंप्यूटर के रूप में एक साथ काम करता है, जैसे डेटा के विशाल सेट का विश्लेषण करना या मौसम मॉडलिंग।

ग्रिड कंप्यूटिंग एक आम लक्ष्य तक पहुंचने के लिए व्यापक रूप से वितरित कंप्यूटर संसाधनों का उपयोग है। ग्रिड को गैर-इंटरैक्टिव वर्कलोड वाले वितरित सिस्टम के रूप में सोचा जा सकता है जिसमें बड़ी संख्या में फाइलें शामिल होती हैं। ग्रिड कंप्यूटिंग पारंपरिक उच्च-प्रदर्शन कंप्यूटिंग सिस्टम से अलग है जैसे क्लस्टर कंप्यूटिंग में उस ग्रिड कंप्यूटर में प्रत्येक नोड सेट एक अलग कार्य / अनुप्रयोग करने के लिए होता है। क्लस्टर कंप्यूटर की तुलना में ग्रिड कंप्यूटर भी अधिक विषम और भौगोलिक रूप से फैले हुए होते हैं (इस प्रकार भौतिक रूप से युग्मित नहीं होते हैं)। [1] हालांकि एक ग्रिड किसी विशेष अनुप्रयोग को समर्पित किया जा सकता है, आमतौर पर विभिन्न उद्देश्यों के लिए एक ग्रिड का उपयोग किया जाता है। ग्रिड अक्सर सामान्य उद्देश्य ग्रिड मिडलवेयर सॉफ्टवेयर पुस्तकालयों के साथ बनाया जाता है। ग्रिड आकार काफी बड़े हो सकते हैं । [2]

ग्रिड वितरित कंप्यूटिंग का एक रूप है जिसके द्वारा " सुपर वर्चुअल कंप्यूटर " कई नेटवर्क किए गए ढीले युग्मित कंप्यूटरों से बना होता है जो बड़े कार्यों को करने के लिए मिलकर काम करते हैं। कुछ अनुप्रयोगों के लिए, वितरित या ग्रिड कंप्यूटिंग को एक विशेष प्रकार के समांतर कंप्यूटिंग के रूप में देखा जा सकता है जो पूर्ण कंप्यूटर (ऑनबोर्ड सीपीयू, स्टोरेज, पावर सप्लाई, नेटवर्क इंटरफेस इत्यादि के साथ) कंप्यूटर नेटवर्क (निजी या सार्वजनिक) से जुड़ा हुआ है एक पारंपरिक नेटवर्क इंटरफ़ेस , जैसे ईथरनेट । यह एक सुपरकंप्यूटर की पारंपरिक धारणा के विपरीत है, जिसमें स्थानीय हाई स्पीड कंप्यूटर बस से जुड़े कई प्रोसेसर हैं।

## इन्हें भी देखें
* क्लाउड कम्प्यूटिंग

## बाहरी कड़ियाँ
* ग्रिड कम्प्यूटिंग लायेगी सुपर-स्पीड इंटरनेट (प्रभासाक्षी)
* A good beginner's guide about making your own grid is available at GridCafe.
* E-learning contents about grid-computing are available at SuGI-Portal.

श्रेणी:ग्रिड अभिकलन
एमआईटी का ओपेनकोर्सवेयर

**ओपेनकोर्सवेयर** (OpenCourseWare या MIT OCW) एमआईटी का एक क्रान्तिकारी पहल है जिसके अन्तर्गत इन्होने पूर्व-स्नातक एवं स्नातक स्तर की सारी शैक्षणिक सामग्री को सर्वसुलभ, सर्वत्रसुलभ एवं सदासुलभ कर दिया। एक तरह से इसे विशाल स्तर का वेबसाइट-आधारित प्रकाशन मान सकते हैं जिसमें एमआईटी की पाठ्यसामग्री विविध रूपों में उपलब्ध है। यह परियोजना सन् २०२ के अक्टूबर माह में घोषित की गयी थी। इस योजना से प्रेरित एवं उत्साहित होकर बहुत सी अन्य संस्थाओं ने भी अपने पाठ्यक्रम एवं शैक्षिक-सामग्री को मुक्त रूप में उपलब्ध कराने का काम आरम्भ किया।

## इन्हें भी देखें
* मुक्त पाठ्यक्रम (OpenCourseWare)
* मुक्त शैक्षिक संसाधन (Open educational resources)
* नेशनल प्रोग्राम ऑन टेक्नोलॉजी इनहैंस्ड लर्निंग
* खान अकादमी

## बाहरी कड़ियाँ
* MIT OpenCourseWare – official site; Traditional Chinese, Simplified Chinese versions
* MIT's Channel offers videos of OpenCourseWare on the YouTube
* Learn for free online – BBC News, Sept 2002
* Wired: MIT Everywhere
* Opencourseware How To – designed to share the experience, key decisions, and lessons learned that led to the implementation of MIT's OpenCourseWare project.
* Open Courseware Consortium
* Wired news article
* Stanford Engineering Everywhere offers some courses for free as well
* Open.Michigan the OER website of the Open.Michigan Initiative

## References

श्रेणी:संयुक्त राज्य अमेरिका में संचार
श्रेणी:शैक्षिक जालस्थल
खड़िया

**खड़िया** (Chalk) एक चिकनी, सफेद एवं सछिद्र (porous) अवसादी शैल (sedimentary rock) है। यह चूने के पत्थर का एक रूप है जो खनिज कैल्साइट से बना होता है।

## उपयोग
* श्यामपट्ट (ब्लैकबोर्ड) पर लिखने के लिये
* धरती का पीएच ठीक करने के लिये
* दन्तमंजन निर्माण में

## बाहरी कड़ियाँ
* उत्तराखण्ड की खड़िया की खानें
* Chalk cliffs in the North of Ireland
* Chalk: Sedimentary rocks

श्रेणी:शैक्षिक सामग्री
श्रेणी:शैलें
श्रेणी:अवसादी शैलें
न्यायशास्त्र

वर्तमान समय में **न्यायशास्त्र** निम्नलिखित दो अर्थों में प्रयुक्त होता है-

* (१) हिन्दुओं के छः मुख्य दर्शनों में से एक, अर्थात न्याय दर्शन (या, व्यापक रूप से भारतीय न्यायशास्त्र )

* (२) विधिशास्त्र (ज्युरिसप्रुडेन्स)
नितिन गडकरी

**नितिन गडकरी** (जन्म : २७ मई १९५७) एक भारतीय राजनीतिज्ञ हैं तथा भारत सरकार में सड़क परिवहन और राजमार्ग, जहाज़रानी, जल संसाधन, नदी विकास और गंगा संरक्षण मंत्री हैं। इससे पहले २०१०-२०१३ तक वे भारतीय जनता पार्टी (भाजपा) के राष्ट्रीय अध्यक्ष थे। बावन वर्ष की आयु में भारतीय जनता पार्टी के अध्यक्ष बनने वाले वे इस पार्टी के सबसे कम उम्र के अध्यक्ष थे। उनका जन्म महाराष्ट्र के नागपुर ज़िले में एक ब्राह्मण परिवार में हुआ। वे कामर्स में स्नातकोत्तर हैं इसके अलावा उन्होंने कानून तथा बिजनेस मनेजमेंट की पढ़ाई भी की है। वो भारत के एक उद्योगपति हैं।

गडकरी सफल उद्यमी हैं। वह एक बायो-डीज़ल पंप, एक चीनी मिल, एक लाख २० हजार लीटर क्षमता वाले इथानॉल ब्लेन्डिंग संयत्र, २६ मेगावाट की क्षमता वाले बिजली संयंत्र, सोयाबीन संयंत्र और को जनरेशन ऊर्जा संयंत्र से जुड़े हैं। गडकरी ने १९७६ में नागपुर विश्वविद्यालय में भाजपा की छात्र शाखा अखिल भारतीय विद्यार्थी परिषद से अपने राजनीतिक जीवन की शुरूआत की। बाद में वह २३ साल की उम्र में भारतीय जनता युवा मोर्चा के अध्यक्ष बने। अपने ऊर्जावान व्यक्तित्व और सब को साथ लेकर चलने की ख़ूबी की वजह से वे सदा अपने वरिष्ठ नेताओं के प्रिय बने रहे। १९९५ में वे महाराष्ट्र में शिव सेना- भारतीय जनता पार्टी की गठबंधन सरकार में लोक निर्माण मंत्री बनाए गए और चार साल तक मंत्री पद पर रहे। मंत्री के रूप में वे अपने अच्छे कामों के कारण प्रशंसा में रहे। १९८९ में वे पहली बार विधान परिषद के लिए चुने गए, पिछले २० वर्षों से विधान परिषद के सदस्य हैं और आखिरी बार २००८ में विधान परिषद के लिए चुने गए। वे महाराष्ट्र विधान परिषद में विपक्ष के नेता भी रहे हैं। उन्होंने अपनी पहचान ज़मीन से जुड़े एक कार्यकर्ता के तौर पर बनाई है और वे एक राजनेता के साथ-साथ एक कृषक और एक उद्योगपति भी हैं।

## सन्दर्भ

## बाहरी कड़ियाँ

* छात्र नेता से भाजपा अध्यक्ष तक..

श्रेणी:राजनीतिज्ञ
श्रेणी:हिन्दी विकि डीवीडी परियोजना
श्रेणी:1961 में जन्मे लोग
श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:नागपुर के लोग
श्रेणी:१६वीं लोक सभा के सदस्य
श्रेणी:भारतीय जनता पार्टी के अध्यक्ष
श्रेणी:१७वीं लोक सभा के सदस्य
श्रेणी:मोदी मंत्रिमंडल
श्रेणी:मराठी लोग 
श्रेणी:महाराष्ट्र के सांसद
नेहरा

**नेहरा** एक जाट गोत्र है,जो मुख्य रूप से हरियाणा, राजस्थान और उत्तर प्रदेश आदि राज्यों में पाया जाता है।

**नेहरा** नाम रखने वाले उल्लेखनीय लोगों में शामिल हैं:

* आशीष नेहरा , भारतीय क्रिकेटर
* हरदेव सिंह नेहरा भारतीय स्वतंत्रता कार्यकर्ता
* जगदीश नेहरा , भारतीय राजनीतिज्ञ
* विकास नेहरा, Professor & Admission Head, HIMT MBA Department

## सन्दर्भ

श्रेणी:जाट गोत्र
पाल एन्थनी सेमुएल्सन

thumb|right|पाल एन्थनी सेमुएल्सन Great Men (1997)

**पाल ए सेमुएल्सन** (15 मई 191 से 13 दिसम्बर 2009) पहले अर्थशास्त्री ने जिन्होंने आर्थिक विवेचनाओं में गणितीय तथा भौतिकी सूत्रों का व्यापक प्रयोग किया। इस पद्धति का प्रमुख इस्तेमाल उन्होंने अर्थव्यवस्था के गतिमान तथा स्थैतिक संतुलनों के समेकन से वास्तविक संतुलन की स्थितियों के लिये गणितीय माडल प्रस्तुत करने में किया। इस प्रणाली ने सामान्य संतुलन सिद्धांत के विकास में बहुमूल्य योगदान दिया। ‘उपभोक्ता वरीयता सिद्धांत‘ में उनके द्वारा प्रस्तावित ‘प्रकट वरीयता सिद्धांत‘, कल्याण अर्थशास्त्र में किसी आर्थिक निर्णय के सामाजिक कल्याण पर प्रभाव को नापने के लिये दिये गये उनके ‘लिन्ढाल-सेमुएल्सन-बावेन स्थितियों के सिद्धांत‘, लोक वित्त के क्षेत्र में लोक तथा निजी वस्तुओं के आदर्श निर्धारण के लिये प्रस्तुत माडल और अंतर्राष्ट्रीय अर्थशास्त्र में उनके द्वारा विकसित दो ट्रेड माडल आधुनिक अर्थशास्त्र को दिये गये उनके तमाम अवदानों में सबसे उल्लेखनीय हैं। वह नोबल पुरस्कार पाने वाले पहले अमेरिकी अर्थशास्त्री थे 1970 में उन्हें सम्मानित करते हुए नोबेल पुरस्कार समिति ने कहा था कि, ‘‘सैमुएल्सन का सबसे बडा अवदान यही है कि उन्होंने अपने किसी भी अन्य समकालीन अर्थशास्त्री की तुलना में आर्थिक विज्ञान के सामान्य विवेचनात्मक एवं विश्लेशणात्मक स्तर के उन्नयन में अधिक योगदान दिया है। उन्होंने वस्तुतः आर्थिक सिद्धांत के एक बडे हिस्से का पुनर्लेखन किया है।‘‘

श्रेणी:अर्थशास्त्री
श्रेणी:1915 में जन्मे लोग
प्रोजेरिया

right|250px|thumb|प्रोजेरिया से ग्रसित एक बच्ची
**प्रोजेरिया** (Progeria) एक ऐसा रोग है जिसमें कम उम्र के बच्चों में भी बुढ़ापे के लक्षण दिखने लगते हैं। यह अत्यन्त दुर्लभ (rare) वंशानुगत रोग है। इसे 'हचिंगसन-गिल्फोर्ड प्रोजेरिया सिंड्रोम' या *हचिंगसन-गिल्फोर्ड सिंड्रोम' भी कहते हैं।यह एक अत्यंत दुर्लभ ऑटोसोमल प आनुवंशिक विकार है जिसमें तेजी से उम्र बढ़ने के लक्षण बहुत कम उम्र में प्रकट होते हैं। प्रोगेरिया कई प्रोजेरोड सिंड्रोम में से एक है। प्रोजेरिया के साथ पैदा होने वाले लोग आमतौर पर अपने किशोरावस्था में लगभग बीस वर्ष तक जीवित रहते हैं। यह एक आनुवंशिक स्थिति है जो एक नए उत्परिवर्तन के रूप में होती है, और  विरासत में जेनेटिक रुप से मिलती है, क्योंकि वाहक आमतौर पर संतानोतपत्ति नहीं कर सकते हैं। प्रोजेरिया शब्द समय से पहले उम्र बढ़ने के लक्षणों की विशेषता वाली सभी बीमारियों पर सख्ती से लागू होता है,यह अक्सर हचिन्सन-गिलफोर्ड प्रोजेरिया सिंड्रोम (एचजीपीएस) के संदर्भ में विशेष रूप से लागू किया जाता है।

== बाहरी कड़ियाँ ==
* [http://navbharattimes.indiatimes.com/articleshow/5230914.cms प्रोजेरिया:बुढ़ापे की जकड़न में बचपन]
* [http://hindi.webdunia.com/samayik/deutschewelle/dwnews/0912/09/1091209054_1.htm प्रोजेरिया: बचपन में बुढ़ापा] (वेबदुनिया)
* [http://www.dailynewsnetwork.in/news/16012010/jaipur/2590.html "ऑरो" सा अमित] 
* [http://in.jagran.yahoo.com/news/local/uttarpradesh/4_1_5988869.html तसल्ली : काशी में पा के औरो का वजूद नहीं]
* [http://jhakjhakia.blogspot.com/2009/11/blog-post_11.html बचपन में बुढ़ा'पा'! अब तक नहीं मिला प्रोजेरिया का तोड़]
* [http://myindiamycause.wordpress.com/2010/01/16/ वो कहानी, ये हकीकत]
* [http://www.hindilok.com/amitabh-meet-want-bihar-auro.html बिग बी से मिलना चाहते हैं बिहार के दो 'ऑरो']
* [http://www.prabhasakshi.com/ShowArticle.aspx?ArticleId=091212-123226-150010 प्रोजेरिया यानी बचपन को घेरता बुढ़ापा]  (प्रभासाक्षी)
* [http://www.progeriaresearch.org/ Progeria Research Foundation]
* [http://www.progeria.ca/ Progeria News and Media Collection] 
* [http://www.ncbi.nlm.nih.gov/bookshelf/br.fcgi?book=gene&part=hgps GeneReview/NIH/UW entry on Hutchinson-Gilford Progeria Syndrome]
* [http://www.benbest.com/lifeext/aging.html#progeria Segmental progeria]
* [http://www.seattlepi.com/specials/seth/190908_progeriamain.asp "A Time to Live"] &ndash; *Seattle Post-Intelligencer'' feature about Seth Cook, a child with progeria.

श्रेणी:रोग
Reference
--------------------------------------------------------------------------------------------------------------------- 
Progeria
आगा खान पैलेस

**आगा खान पैलेस** पुणे के येरावाड़ा में स्थित एक एतिहासिक भवन है। इसे सुल्तान मुहम्मद शाह आगा खान द्वितीय ने १८९२ में बनवाया था। इस भवन में महात्मा गाँधी को उनके अन्य सहयोगीयो से साथ सन १९४२ में बंदी बना कर रखा गया था। कस्तूरबा गांधी का निधन इसी भवन में हुआ था। उनकी समाधि भी यहां पर स्थित है। अब यह भवन एक संग्राहलय है। 

यह स्मारक ६.५ हेक्टेयर में फैलीहुई है। १८९२ में शाह आगा खां तृतीय ने इसे बनवाया था। १९५६ तक यह भवन उनका महल रहा। १९६९ में, आगा खां चतुर्थ ने इसे भारत सरकार को दान दे दिया था। महात्मा गांधी की पत्नी कस्तूरबा गांधी और महात्मा जी के सचिव महादेवभाई देसाई 2 साल तक यहां रहे और इसी प्रवास के दौरान उनकी मृत्यु हुई थी। उनकी अस्थियां स्मारक के बागीचे में रखी गई हैं। गांधी जी के जीवन पर एक फोटो-प्रदर्शनी और उनकी व्यक्तिगत उपयोग की वस्तुएं जैसे उनकी चप्पलें और चश्मे यहां रखे गए हैं।

## सन्दर्भ

श्रेणी:पुणे
ओमप्रकाश वाल्‍मीकि

**ओमप्रकाश वाल्मीकि** (30 जून 1950 - 17 नवम्बर 2013) वर्तमान दलित साहित्य के प्रतिनिधि रचनाकारों में से एक हैं। हिंदी में दलित साहित्य के विकास में ओमप्रकाश वाल्मीकि की महत्त्वपूर्ण भूमिका रही है।

## आरंभिक जीवन
*ओमप्रकाश वाल्मीकि* का जन्‍म 30 जून 1950 को मुजफ्फरनगर (उत्तर प्रदेश) जिले के बरला गांव में एक वाल्‍मीकि परिवार में हुआ। उन्‍होंने अपनी शिक्षा अपने गांव और देहरादून से प्राप्‍त की। उनका बचपन सामाजिक एवं आर्थिक कठिनाइयों में बीता। आरंभिक जीवन में उन्हें जो आर्थिक, सामाजिक और मानसिक कष्ट झेलने पड़े उसकी उनके साहित्य में मुखर अभिव्यक्ति हुई है।वाल्मीकि ने कई बार बताया है कि जूठन उनके भीतर बैठी हुई सदियों की पीड़ा का विस्फोट थी।

## दलित साहित्य की अवधारणा
**वाल्मीकि** के अनुसार दलितों द्वारा लिखा जाने वाला साहित्य ही दलित साहित्य है। उनकी मान्यतानुसार दलित ही दलित की पीडा़ को बेहतर ढंग से समझ सकता है और वही उस अनुभव की प्रामाणिक अभिव्यक्ति कर सकता है। इस आशय की पुष्टि के तौर पर रचित अपनी आत्मकथा जूठन में उन्होंने वंचित वर्ग की समस्याओं पर ध्यान आकृष्ट किया है।

## रचनात्मक अवदान
ओमप्रकाश वाल्मीकि ने अस्सी के दशक से लिखना शुरू किया, लेकिन साहित्य के क्षेत्र में वे चर्चित और स्थापित हुए 1997 में प्रकाशित अपनी आत्मकथा ‘जूठन’ से। इस आत्मकथा से पता चलता है कि किस तरह वीभत्स उत्पीड़न के बीच एक दलित रचनाकार की चेतना का निर्माण और विकास होता है। किस तरह लंबे समय से भारतीय समाज-व्यवस्था में सबसे निचले पायदान पर खड़ी ‘चूहड़ा’ जाति का एक बालक ओमप्रकाश सवर्णों से मिली चोटों-कचोटों के बीच परिस्थितियों से संघर्ष करता हुआ दलित आंदोलन का क्रांतिकारी योद्धा ओमप्रकाश वाल्मीकि बनता है। दरअसल, यह दलित चेतना के निर्माण का दहकता हुआ दस्तावेज है।
## प्रमुख कृतियाँ
***कविता संग्रह**:-सदियों का संताप, बस्स! बहुत हो चुका, अब और नहीं, शब्द झूठ नहीं बोलते, चयनित कविताएँ (डॉ॰ रामचंद्र)
***कहानी संग्रह**:- सलाम, घुसपैठिए, अम्‍मा एंड अदर स्‍टोरीज, छतरी 
***आत्मकथा**:- जूठन (अनेक भाषाओँ में अनुवाद)
***आलोचना**:- दलित साहित्य का सौंदर्य शास्त्र, मुख्यधारा और दलित साहित्य, सफाई देवता
दलित साहित्य: अनुभव, संघर्ष एवं यथार्थ (२०१३) राधाकृष्ण प्रकाशन, नई दिल्ली
***नाटक**:- दो चेहरे, उसे वीर चक्र मिला था 
***अनुवाद**:- सायरन का शहर (अरुण काले) कविता-संग्रह का मराठी से हिंदी में अनुवाद, मैं हिन्दू क्यों नहीं (कांचा एलैया) लो अंग्रेजी पुस्तक का हिंदी अनुवाद, लोकनाथ यशवंत की मराठी कविताओं का हिंदी अनुवाद
***अन्य**:- 60 से अधिक नाटकों में अभिनय, मंचन एवं निर्देशन, अनेक राष्ट्रीय-अंतर्राष्ट्रीय सेमीनारों में भागीदारी

## सम्मान
उन्हें सन् 1993 में डॉ॰ अंबेडकर राष्ट्रीय पुरस्कार, सन् 1995 में परिवेश सम्मान, न्यू इंडिया बुक पुरस्कार 2004, कथाक्रम सम्मान 2001, 8वां विश्व हिंदी सम्मलेन 2006 न्यूयोर्क, अमेरिका सम्मान और साहित्यभूषण पुरस्कार (2008-2009) से अलंकृत किया जा चुका है।

## सन्दर्भ


## बाहरी कड़ियाँ
बिरसा मुण्डा सम्मान

HINDI

श्रेणी:हिन्दी साहित्य
श्रेणी:दलित साहित्य
श्रेणी:दलित साहित्यकार
श्रेणी:1950 में जन्मे लोग
श्रेणी:२०१३ में निधन
फर्नान्दिना (गैलापागोस)

**फर्नान्दिना द्वीप** (नारबोरॉह) का नाम आरागॉन के राजा फर्डिनेंड द्वितीय, के सम्मान में रखा गया है। फर्डिनेंड द्वितीय ने कोलंबस की यात्रा को प्रायोजित दिया गया था। फर्नान्दिना का क्षेत्रफल 642 वर्ग किलोमीटर (248 वर्ग मील) और अधिकतम ऊंचाई 1,494 मीटर (4,902 फुट) है। यह गैलापागोस द्वीपसमूह का सबसे छोटा और सबसे पश्चिम मे स्थित द्वीप है। 13 मई 2005, को द्वीप पर एक नयी ज्वालामुखी प्रक्रिया शुरू हुई। ज्वालामुखी प्रक्रिया के दौरान ज्वालामुखी से निकली राख और जल वाष्प के बादल हवा में 7 किलोमीटर (4.4 मील) ऊपर तक उठ गये और निकला हुआ लावा ज्वालामुखी की ढलान से समुद्र की ओर बहने लगा। **पुंटा एस्पिओनोसा** वो संकरी भूमि है जहां सैकड़ों समुद्री गोहें काली लावा चट्टानों पर इकट्ठा होती है। प्रसिद्ध उड़ानरहित जलकाग के साथ इस द्वीप पर गैलापागोस पेंगुइन, पेलिकन और जलसिंह भी बड़ी संख्या में पाये जाते हैं। विभिन्न प्रकार के लावा प्रवाह और सदाबहार वनों को भी यहाँ देखा जा सकता है।

## सन्दर्भ
प्राकृतिक न्याय

**प्राकृतिक न्याय** (Natural justice) न्याय सम्बन्धी एक दर्शन है जो कुछ विधिक मामलों में न्यायपूर्ण (just) या दोषरहित (fair) प्रक्रियाएं निर्धारित करने एवं उन्हे अपनाने के लिये उपयोग की जाती है। यह प्राकृतिक विधि के सिद्धान्त से बहुत नजदीक सम्बन्ध रखती है। 

आम कानून में 'प्राकृतिक न्याय' दो विशिष्ट कानूनी सिद्धांतों को संदर्भित करता है-

* कोई भी व्यक्ति अपने ही मामले में न्यायधीश या निर्णायक नही रहेगा।

* दूसरे पक्ष की दलील को सुने बिना निर्णय नही दिया जायेगा।

भारत के संविधान में कहीं भी प्राकृतिक न्याय का उल्लेख नहीं किया गया है। हालाँकि भारतीय संविधान की उद्देशिका के अनुच्छेद 14 और अनुच्छेद 21 में प्राकृतिक न्याय के सिद्धान्तों को मजबूती से रखा गया है।

प्राकृतिक न्याय सिद्धांत मुख्यता दो बातों पर आधारित है: पहला किसी भी तरह के पूर्वाग्रह की तुलना में नियम का महत्व होना और दूसरा निष्पक्ष सुनवाई होना।

प्राकृतिक न्याय का पहला सिद्धान्त यह है कि किसी भी व्यक्ति के बारे में किसी भी कारण से (जाति, भाषा, लिंग, आर्थिक स्थिति, धर्म या अन्य कुछ भी) के आधार पर पूर्व राय नहीं बनाई जानी चाहिए। यदि कोई न्यायाधीश किसी पूर्वाग्रह से ग्रसित होकर निर्णय करेगा तो इससे व्यक्ति के द्वारा किन परिस्थितियों में, किन कारणों या मंशा के साथ कोई कृत्य किया गया है या वह कृत्य किया ही नहीं गया है, यह कभी भी सामने नहीं आ पायेगा। इसी तरह यदि सरकार किसी समुदाय या संस्था के लिए किसी पूर्वाग्रह पर आधारित नियम या कानून बनाती है, तो उसमें “अन्याय” सन्निहित होगा ही।

## इन्हें भी देखें
* सामाजिक न्याय
* प्राकृतिक विधि

## बाहरी कड़ियाँ
*आपराधिक कानून में नैसर्गिक न्याय के सिद्धांतों का क्या महत्व है

* प्राकृतिक न्याय के सिद्धान्त 

## सन्दर्भ

श्रेणी:विधि
श्रेणी:समाजशास्त्र
फ्लोरियाना (गैलापागोस)

thumb|left|फ्लोरियाना द्वीप
thumb|left|डाक बैरल**फ्लोरियाना द्वीप** को इसका यह नाम ईक्वाडोर के पहले राष्ट्रपति जुआन जोस फ्लोरेस के नाम से मिला है जिनके शासनकाल के दौरान गैलापागोस द्वीपसमूह को ईक्वाडोर के अधिकार क्षेत्र में शामिल किया गया था। द्वीप को पहले इंग्लैंड के चार्ल्स द्वितीय के नाम पर **चार्ल्स** नाम से जाना जाता था। द्वीप को कोलंबस के एक तीव्रगामी पोत (कैरावल) **सांता मारिया** के नाम पर सांता मारिया द्वीप भी कहा जाता है। फ्लोरियाना द्वीप का क्षेत्रफल 173 वर्ग किलोमीटर (66.8 वर्ग मील) और अधिकतम ऊंचाई 640 मीटर (2,100 फुट) है। फ्लोरियाना द्वीप का मानव इतिहास सबसे दिलचस्प है साथ ही यह उन द्वीपों में से एक है जिन पर मानव ने सबसे पहले रहना शुरु किया। राजहंस और हरे समुद्री कछुओं द्वीप पर अपने घोंसले (दिसंबर से मई) बनाते हैं। एक समुद्री पक्षी "पटापैगाडा" या गैलापागोस पितरेल यहाँ पाया जाता है, जो अपने जीवनकाल का अधिकांश भूमि से दूर रहकर बिताता है।
 
18 वीं सदी से ही व्हेल शिकारियों नें **डाकघर खाड़ी** (पोस्ट ऑफिस बे) में, एक लकड़ी का पीपा (बैरल) रखा था जिसका प्रयोग डाकघर के रूप में किया जाता था और यहाँ से डाक को उठाकर उन पोतों के माध्यम जो यूरोप और संयुक्त राज्य अमेरिका को वापस लौट रहे होते थे को यूरोप और संयुक्त राज्य अमेरिका में उसके गंतव्य तक पहुँचाया जाता था। "**डेविल्स् क्राउन**", जो पानी के नीचे एक ज्वालामुखी शंकु है, में प्रवाल संरचनायें पाई जाती हैं।

## सन्दर्भ

श्रेणी:ईक्वाडोर के द्वीप
श्रेणी:प्रशान्त महासागर के द्वीप
जेनोवेसा (गैलापागोस)

thumb|right|प्रिंस फिलिप्स स्टेप्स पर चढ़ाई
गैलापागोस द्वीपसमूह के द्वीप **जेनोवेसा** द्वीप (टावर द्वीप) का नाम इटली के एक शहर जेनोवा पर आधारित है कहते हैं कि इसी स्थान पर कोलंबस का जन्म हुआ था। यह द्वीप एक ढाल ज्वालामुखी है जो पश्चिम प्रशांत महासागर में स्थित है। द्वीप का क्षेत्रफल 14 वर्ग किलोमीटर (5.4 वर्ग मील) और अधिकतम ऊंचाई 76 मीटर (249 फुट) है। द्वीप एक बड़े गर्त का किनारा है जो डूबने से बच गया है। द्वीप का एक उपनाम *पक्षी द्वीप* भी है जो यहाँ पाई जाने वाली पक्षियों की विविधता को देखते हुये सही जान पड़ता है।

डार्विन खाड़ी में फ्रिगेट पक्षी और अबाबील-पुच्छ गल जो दुनिया की एकमात्र रात्रिचर गल प्रजाति है, पाये जाते हैं। लाल पैरों वाला बूबी पक्षी, नॉडी टर्न, कबूतर और डार्विन फिन्चेस भी देखे जा सकते हैं। प्रिंस फिलिप्स स्टेप्स एक पक्षी-दर्शन पठार है साथ ही यहाँ एक बड़ा पालो सैंटो वन भी है।

## सन्दर्भ

श्रेणी:ईक्वाडोर
कुँवरपाल सिंह

**प्रो॰ कुँवरपाल सिंह** (१९३८ - ८ नवंबर २००९) हिन्दी के जाने माने विद्वान, संपादक, लेखक और साहित्यकार हैं। उनका जन्म हाथरस जिले के कैलोरा ग्राम के एक किसान परिवार में हुआ। अलीगढ़ मुस्लिम विश्वविद्यालय से १९५९ में बी.ए., १९६१ में एम॰ए॰ (हिंदी) तथा १९६९ में पी-एच.डी. उपाधि प्राप्त करने के उपरांत वे १९६६ में व्याख्याता पद पर नियुक्त हुए। १९७७ में रीडर तथा १९८५ में प्रोफ़ेसर पद पर उनकी प्रोन्नति हुई। अपनी सुदीर्घ सारस्वत-यात्रा के अनेक पड़ावों से गुज़रते हुए प्रो॰ सिंह ने अनेक प्रशासनिक पदों को सुशोभित किया। हिंदी विभाग के अध्यक्ष, कला संकाय के अधिष्ठाता पद के अतिरिक्त वे राजभाषा कार्यान्वयन समिति के उपाध्यक्ष भी रहे। एन.आर.एस.सी. के प्रोवोस्ट, एम्प्लॉयमेंट एवं गाइडेंस सेंटर के ब्यूरो प्रमुख, जनसंपर्क कार्यालय के प्रभारी तथा विश्वविद्यालय प्रसार व्याख्यान के समन्वयक के रूप में उन्होंने अपने दायित्वों का सफल निर्वाह किया। वे विश्वविद्यालय की विधिक संस्थाओं-एकेडेमिक काउंसिल, एक्ज़ीक्यूटिव काउंसिल तथा कोर्ट के सदस्य भी निर्वाचित हुए।

प्रो॰ सिंह इस विभाग से छात्र, शोधार्थी, अध्यापक एवं अध्यक्ष के तौर पर जुड़े रहे। एक अध्यापक के रूप में उन्होंने छात्रों के मन-मस्तिष्क पर अमिट छाप छोड़ी। विभागीय सहयोगियों के बीच उनकी छवि एक उदारमना अहैतुक साथी की थी। हिंदी विभाग के सर्वांगींण शैक्षिक विकास के लिए वे निरंतर सक्रिय रहे और अखिल भारतीय स्तर पर विभाग की छवि का निर्माण करने में उनका महत्वपूर्ण योगदान रहा। साहित्य जगत में मार्क्सवादी आलोचना के विशिष्ट हस्ताक्षर प्रो॰ के.पी. सिंह ने ६ पुस्तकों के लेखन के साथ-साथ पुस्तकों का संपादन भी किया और साहित्य अकादमी के लिए राही मासूम रज़ा पर एक मोनोग्राफ़ भी लिखा। अपने अंतिम समय में वे राही मासूम रज़ा ग्रंथावली के संपादन का काम कर रहे थे। अनेक पत्र-पत्रिकाओं का संपादन एवं अतिथि संपादन करते हुए उन्होंने हिंदी के ख्यात साहित्यकारों पर संग्रहणीय विशेषांक निकाले। 'वर्तमान साहित्य' पत्रिका के यशस्वी संपादक तथा 'समय संवाद' स्तंभ के लेखक के रूप में वे सदैव याद किए जाएँगे।

## प्रकाशित कृतियाँ
# **मार्क्सवादी सौंदर्यशास्त्र और हिन्दी उपन्यास**
# **नवजागरण और हिन्दी साहित्य**
# **सिरजे जिन ने सपने** (संस्मरण)
# **समय-संवाद**
; संपादित कृतियाँ-
# **यशपाल : पुनर्मूल्यांकन** (शिल्पायन, शाहदरा, दिल्ली से प्रकाशित; वर्तमान साहित्य के यशपाल पर केन्द्रित महाविशेषांक, अक्टूबर-दिसंबर 2003, का पुस्तकीय रूप)
# **राही और उनका रचना-संसार**
# **हिन्दी उपन्यास : जनवादी परम्परा** (अजय बिसारिया के साथ)
# **1857 और जनप्रतिरोध** (नमिता सिंह के साथ)

काफ़ी समय तक 'वर्तमान साहित्य' पत्रिका का नमिता सिंह के साथ संपादन।

## सन्दर्भ

श्रेणी:हिन्दी साहित्यकार
श्रेणी:हिन्दी विकि डीवीडी परियोजना
गाम्बिया नदी

[thumb|200x200px|[निओकोलो-कोबा राष्ट्रीय उद्यान से बहती हुई गाम्बिया नदी]]
**गाम्बिया नदी**, अफ़्रीका की एक प्रमुख नदी है, जो उत्तरी गिनी के फ़ोटा जालोन (*Fouta Djallon*) पठार से निकलकर १,१३० किमी पश्चिम में बहती हुई अंध महासागर में गिरती है। इस नदी का आधा भाग नौकायन के योग्य है।

यह नदी प्रमुखतः गाम्बिया नामक देश के नाम से जानी जाती है जो अफ़्रीकी मुख्यभूमि पर सबसे छोटा देश है और इस देश में नदी के निचले बहाव का आधा भाग और दो किनारे पड़ते हैं।

फ़ोटा जालोन से आगे बढ़ते हुए यह नदी उत्तर-पश्चिम में बहती हुई सेनेगल के टांबाकौन्डा प्रांत में प्रवेश करती है, जहाँ यह निओकोलो-कोबा राष्ट्रीय उद्यान (*Parc National du Niokolo Koba*) से बहती हुई निकलती है और फिर नीरी को और कोलोउन्तोउ नदियाँ इसमें मिलती हैं और फिर यह नदी गाम्बिया में फाटोटो नामक स्थान पर प्रवेश करती है। इस बिन्दू के बाद नदी आमतौर पर पश्चिम की ओर ही बहती है, लेकिन घुमावदार मार्ग से होती हुई यह महासागर में मिलने के स्थान पर लगभग १० किमी चौड़ी हो जाती है।

नदी के मुहाने पर जुफुरे नामक स्थान पर स्थित, जेम्स द्वीप, एक यूनेस्को विश्व धरोहर स्थल है। यह स्थान दास-व्यापार के लिए प्रयुक्त किया जाता था।

## बाहरी कड़ियाँ
* गाम्बिया नदी के बारे में जानकारी 

श्रेणी:गाम्बिया
श्रेणी:अफ़्रीका की नदियाँ
श्रेणी:बांजुल
श्रेणी:विश्व की नदियाँ
श्रेणी:यूनेस्को विश्व धरोहर स्थल